Rikunarita-ORG/Wikinium huggingface dataset:
# iTunes

|  |
| --- |
| iTunes |
|  *Logo*

---

 |
| Základné informácie |
| Vývojár | Apple Inc. |
| Posledná stabilná verzia | 12.9.6 (23. júl 2019) |
| Operačný systém | OS X, Microsoft Windows |
| Lokalizácia | 18 jazykov |
| Typ softvéru | Multimediálny prehrávač |
| Licencia | Proprietárny softvér, Freeware |
| Ďalšie odkazy |
| Webová stránka | apple.com/sk/itunes |
|

---

 Pozri aj Informačný portál |

**iTunes** je aplikácia na prehrávanie a správu hudobných súborov a videa vytvorená spoločnosťou Apple Computer a dostupná pre operačné systémy Mac OS X a Microsoft Windows. Program slúži tiež na prepojenie a synchronizáciu osobných digitálnych prehrávačov iPod a je schopný pripojiť sa k iTunes Store, internetovému obchodu s hudbou, televíznymi seriálmi, celovečernými filmami, hrami a podcastami, čo umožňuje užívateľom kupovať hudobné súbory a videá, ktoré iTunes dokáže prehrávať.

Prehrávač si získal a udržiava reputáciu ako jednoducho obsluhovateľná aplikácia, ktorá však ponúka množstvo možností pre získavanie, organizovanie a prehrávanie hudby a videa. Program je dostupný bezplatne na stránkach Apple a dodáva sa tiež ako súčasť balíka iLife.

V súčasnosti je aplikácia iTunes kompatibilná s Mac OS X a Windows 2000 a neskoršími verziami Windows (Windows XP, Windows Server 2003, Windows Vista). Pôvodne bol program vyvinutý pre Mac OS 9, ale podpora OS 9 bola od verzie 3 ukončená. Zatiaľ poslednou verzia programu je verzia 7.2 z mája 2007. Apple vytvoril aj verziu iTunes pre mobilné telefóny Motorola.

## Vlastnosti

Užívatelia môžu organizovať hudbu do *playlistov*, upravovať informácie o súboroch/piesňach, nahrávať kompaktné disky, kopírovať súbory z diskov na počítač v rôznych formátoch (AAC, AIFF, Apple Lossless, MP3 a WAV), kopírovať súbory na digitálne prehrávače hudby (najmä iPod, ale i iné), nakupovať hudbu prostredníctvom zabudovaného internetového obchodu, sťahovať tzv. *podcasty*, zálohovať piesne na CD-ROM alebo DVD a zobrazovať grafické efekty do taktu s prehrávanou hudbou (tzv. *vizualizér*).

iTunes podporuje vytváranie tzv. *Smart* playlistov, teda dynamické generovanie zoznamov na základe určených kritérií. Automatické vytváranie playlistov je možné na základe užívateľom definovaných kritérií (podľa žánru, autora, názvu, roku vydania, BPM, atď). iTunes tiež automatický zaradí všetky nové novopridané súbory, vyhovujúce kritériám, do správnych playlistov. Zoznamy môžu byť prehrávané v poradí (zoradené podľa ktoréhokoľvek kritéria), alebo v náhodnom poradí. Navyše, aj algoritmus „náhodnosti“ prehrávania môže byť regulovaný v nastaveniach programu.

## Referencie

## Externé odkazy

* Apple – iTunes, oficiálna stránka iTunes v angličtine
* Apple – iTunes, oficiálna stránka iTunes v slovenčine
# Hitparáda

**Hitparáda** je zoznam resp. umelý rebríček hudobných nahrávok – piesní alebo inštrumentálnych skladieb, ktoré sú najpopulárnejšie v určitej dobe. Popularita daných nahrávok je obvykle stanovená podľa hlasovania poslucháčov (predtým napr. korešpondenčne, teraz najčastejšie v podobe SMS správ alebo internetu – poslucháčska anketa).

Hitparáda môže byť tiež označenie pre rozhlasový alebo televízny program, v ktorom sa vysielajú hudobné nahrávky zo zmieňovaného zoznamu.

## Externé odkazy

* Top 20 Chart Archivované 2010-12-01 na Wayback Machine
* Všetky hudobné hity Archivované 2008-10-08 na Wayback Machine
* Current and Chart Archives from around the world Archivované 2011-06-02 na Wayback Machine
* AllMusicCharts.com Archivované 2021-02-24 na Wayback Machine
* Hitparády po celom svete
* Choice Hits Top 50 Archivované 2008-09-15 na Wayback Machine
* Wall brawl hourly chart Archivované 2016-03-03 na Wayback Machine
* Najpredávanejšie albumy všetkých čias... Celosvetovo

cz:Hitparáda
# Presbyterianizmus

Horiaci ker je symbolom mnohých presbyteriánskych cirkví.
**Presbyterianizmus** je forma cirkevného zriadenia, v ktorej veriacimi zvolená rada starších spravuje cirkevné zbory a spoločenstvá. Z hľadiska učenia presbyterianizmus vychádza z kalvinizmu. Príkladom je Škótska presbyteriánska cirkev alebo Presbyteriánska cirkev v USA.

## Referencie

## Pozri aj

* John Knox

## Iné projekty

Commons* Commons ponúka multimediálne súbory na tému **Presbyterianizmus**

## Externé odkazy

* Presbyterian Church USA
# Kuala Lumpur

|  |
| --- |
| Kuala Lumpur |
| Hlavné mesto Malajzie |
|  |
|

|  |  |
| --- | --- |
|  Vlajka  |  Erb  |

 |
| Štát |  Malajzia |
| Federálne územie | Kuala Lumpur |
|  |
| Nadmorská výška | 22 m n. m. |
| Súradnice | ﻿ / ﻿ |
|  |
| Rozloha | 243,65 km² (24 365 ha) |
|  |
| Obyvateľstvo | 1 809 699 (*2009*)  |
|  - okresu | 7 200 000 |
| Hustota | 7 427,45 obyv./km² |
|  |
| Vznik | 1849 |
|  - Štatút mesta | 1972 |
| Primátor | Dato' Ahmad Fuad Ismail |
|  |
| Časové pásmo | SEČ (UTC+8) |
|  - letný čas | nepoužíva sa (UTC+8) |
| ISO 3166-2 | MY-14 |
|  |
|

 Poloha mesta v rámci Malajzie
 |
|  Interaktívna mapa mesta
 |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Kuala Lumpur** je hlavné a z hľadiska počtu obyvateľov najväčšie mesto Malajzie. Má rozlohu 243,65 km² a 1,8 milióna obyvateľov, 7,2 milióna v metropolitnej oblasti. Mesto je sídlom parlamentu a kráľa. V minulosti bolo sídlom výkonných a súdnych orgánov, ktoré sa však od roku 1999 premiestňujú do nového administratívneho hlavného mesta Malajzie, Putrajaya. Je to najrýchlejšie rastúci región v krajine z hľadiska hospodárskeho rozvoja aj prírastku populácie.[chýba zdroj]

Kuala Lumpur je sídlom malajzijského parlamentu. Bývalo tiež sídlom legislatívnych aj exekutívnych vládnych inštitúcií, z ktorých väčšina v roku 1999 presídlila do Putrajaya. Oficiálne sídlo malajzijského kráľa Istana Negara leží tiež v Kuala Lumpur. Podľa Globalization and World Cities Study Group and Network (GaWC) je Kuala Lumpur jediným globálnym veľkomestom v Malajzii.

Mesto Kuala Lumpur leží vo vnútri federálneho územia Kuala Lumpur, ktoré je jedným z troch malajzijských federálnych území. Ďalšími dvoma sú Putrajaya (administratívne centrum) a Labuan (finančné centrum).

Od začiatku 90. rokov 20. stor. mesto hostilo mnoho významných medzinárodných športových, politických alebo kultúrnych udalostí, napríklad v roku 1998 hry Commonwealthu alebo preteky F1. V meste tiež stojí najvyššia dvojitá budova sveta, Petronas Twin Towers, ktorá bola v rokoch 1998 až 2004 najvyššou stavbou sveta, kým ju neprekonala Taipei 101.

*Panoramatická fotografia mesta Kuala Lumpur*

## Referencie

## Iné projekty

Commons* Commons ponúka multimediálne súbory na tému **Kuala Lumpur**
# Informačné a komunikačné technológie

Výdavky na informačné a komunikačné technológie vo svete v roku 2005
**Informačné a komunikačné technológie** alebo menej často **informačná a komunikačná technológia**, skr. **IKT** (angl. *information and communication(s) technology* alebo menej často *information and communication(s) technologies*, **ICT**) sú technológie, ktoré umožňujú elektronicky zaznamenávať, uchovávať, vyhľadávať, spracovávať, prenášať a šíriť informácie. Ide teda o kombináciu informačnej technológie (a techniky) a komunikačnej technológie (a techniky).

*Technológia* = pracovný postup + súhrn zariadení a nástrojov, pomocou ktorých sa dotyčný pracovný postup vykonáva

*IKT* |= súhrn zariadení, nástrojov a postupov používaných pri šírení informácií

## Príklady IKT

V jednoduchosti sa dajú informačno-komunikačné technológie rozdeliť nasledovne:

* *primitívne technológie* – posielanie správ dymovými signálmi u indiánov; komunikácia námorníkov pomocou vlajok, svetiel...
* *vyspelé technológie* – komunikácia prostredníctvom kozmických satelitov; pozemné komunikačné zariadenia pracujúce v oblasti rádiových vĺn (TV, rozhlas, mobilné telefóny...); káblové informačné siete...

## História IKT

História pojmu informačno-komunikačných technológií siaha už do roku 1980. Podľa Burgerovej (2006) bol Alvin Toffler jedným z prvých ľudí, ktorí sa zaoberali týmto pojmom. Informačno-komunikačným technológiám sa venoval vo svojom knižnom diele *Tretia vlna* (The Third Wave), kde popisoval analýzu vývoja ľudskej spoločnosti.

V nasledujúcom období postupne vychádzali ďalšie publikácie, v ktorých sa ich autori zaoberali problematikou informačno-komunikačných technológií. Niektorí autori považovali informačné technológie len za techniku, ktorá spracováva informácie. Iní zase informačné technológie označujú ako „systém metód“, pomocou ktorého sa podľa Koleničku (1998) realizuje maximálne využitie zdrojov (blízkych aj vzdialených) na komunikáciu v počítačových sieťach.

Rozvoj IKT na Slovensku prebiehal prostredníctvom reprezentovania našej krajiny rôznymi známymi osobnosťami ako napríklad Aurelom Stodolom, Štefanom Baničom, Milanom Rastislavom Štefánikom a Jozefom Murgašom. Jozef Murgaš je známy tým, že položil základy bezdrôtového prenosu a mobilnej komunikácie. Slovensko v tejto oblasti ani v súčasnosti nezaostáva, pretože práve zo Slovenska údajne pochádza jeden z najlepších antivírusových softvérových riešení.

## Súčasnosť

Informačné a komunikačné technológie sú v dnešnej modernej dobe neoddeliteľnou súčasťou našich životov. Ľuďom šetria čas a uľahčujú prácu vo viacerých pracovných odboroch – v zdravotníctve (elektronické zdravotné karty...), v školstve, v doprave, v bankách, na úradoch, v priemysle a v mnohých iných oblastiach. IKT neustále napredujú, a preto je nevyhnutné, aby sme sa vzdelávali a dokázali s takýmito technológiami pracovať.

## Referencie

## Externé odkazy

* Informačno-komunikačné technológie[nefunkčný odkaz] - vysokoskolacidopraxe.sk
* Co je ICT? Archivované 2014-04-28 na Wayback Machine - zkusit.cz (po česky)
# Oxford University Press

Logo Oxford University Press v roku 1890.
Budova vydavateľstva v Oxforde
**Oxford University Press** je najväčšie univerzitné vydavateľstvo na svete. Bolo založené v roku 1586, kedy získalo právo na tlačenie kníh a je súčasťou Oxfordskej univerzity. Vydáva vedecké práce, učebnice a je hlavným redaktorom slovníka Oxford English Dictionary. Medzinárodná expanzia vydavateľstva začala v roku 1896 s otvorením pobočky v New Yorku. V súčasnej dobe vydáva Oxford University Press, asi 4 500 nových kníh ročne a zamestnáva približne 4 800 zamestnancov vo viac ako 50 krajinách sveta.

## Referencie

## Iné projekty

Commons* Commons ponúka multimediálne súbory na tému **Oxford University Press**

## Externé odkazy

* oficiálna stránka

## Zdroj

|  |  |
| --- | --- |
|  | Britský portál |

*Tento článok je čiastočný alebo úplný preklad článku Oxford University Press na nemeckej Wikipédii.*
# Facebook

|  |
| --- |
| Facebook |
|
Logo |
| URL | facebook.com |
| Typ stránky | Sociálna sieť |
| Registrácia | povinná pre prístup |
| Vlastník | Meta, Inc. |
| Tvorca | Mark Zuckerberg Eduardo Saverin Dustin Moskovitz Chris Hughes |
| Spustenie | 4. február 2004 |

Mark Zuckerberg – zakladateľ, predseda predstavenstva a generálny riaditeľ
Ikona od 2023
**Facebook** je sociálna sieť, ktorú spustili dňa 4. februára 2004 Mark Zuckerberg, Eduardo Saverin, Dustin Moskovitz a Chris Hughes počas štúdia na Harvardovej univerzite

## Dejiny

Facebook pôvodne slúžil len študentom Harvardovej univerzity. Mark Zuckerberg ho spustil zo svojej internátnej izby. Naprogramovanie mu údajne trvalo menej ako dva týždne.

27. februára 2006 sa začali do systému pripájať niektoré veľké spoločnosti a od 11. augusta 2006 sa môže pripojiť ktokoľvek starší ako 12 rokov.

Začiatkom marca 2009 bola oficiálne spustená aj slovenská verzia Facebooku. Na jeho lokalizácii do slovenčiny sa podieľajú stovky dobrovoľníkov.

## Súčasnosť

V dnešnej dobe slúži Facebook najmä na komunikáciu, nadväzovanie priateľstiev a zdieľanie fotografií a videí.

V polovici roku 2006 mal už 7 miliónov členov.

.
K 30. septembru 2014 mal Facebook 1,35 miliardy aktívnych používateľov za mesiac a je dostupný skoro na celom svete. Jeho hlavný konkurent MySpace, donedávna neohroziteľná jednotka na trhu s počtom používateľov nad 100 miliónov, stratil svoju pozíciu v roku 2008.

Facebook vstúpil na burzu 18. mája 2012. Trhová hodnota sociálnej siete Facebook prekročila 26. augusta 2013 hranicu 100 miliárd dolárov. Momentálne vlastní Facebook viacero iných sociálnych sietí, niektoré odkúpil a niektoré vytvoril. Sú to siete ako Instagram, Facebook Messenger, WhatsApp a Snapchat.

## Kritika

Facebook je terčom kritiky. Viry.cz službu kritizovali za úbytok anonymity smerom k zverejňovaniu údajov. Server tiež poukázal na zneužívanie **Like** linkov na podvody ako šírenie spamu a zber osobných údajov.

V máji 2019 firma priznala, že vplyvom chyby boli používateľské prihlasovacie heslá uložené v databáze v nehešovanej (plain text) forme. Táto chyba sa mala týkať 200 miliónov až 600 miliónov používateľov a k týmto heslám malo prístup 20 000 ich zamestnancov. Ide o jeden z doteraz najzávažnejších bezpečnostných incidentov Facebooku.

O nekalých praktikách Facebooku svedčia aj uniknuté dokumenty Facebook Papers.

## Referencie

## Iné projekty

Commons* Commons ponúka multimediálne súbory na tému **Facebook**

## Externé odkazy

* Domovská stránka
# Anglická libra

O iných významoch výrazu *Anglická libra* pozri *Anglická libra (rozlišovacia stránka)*.
Penny z roku 1937
**Anglická libra** (oficiálne podľa NBS; iné názvy: (tvar uprednostňovaný v prekladoch EÚ) **(britská) libra šterlingov**, (neoficiálny, ale aj v oficiálnych textoch sa vyskytujúci tvar) **britská libra**, (hovorové tvary) **funt šterlingov** či **libra**; po angl. *pound sterling*) je oficiálna mena Spojeného kráľovstva. Štandardný ISO 4217 kód meny je GBP. Značka pre libru je £ (zriedkavo „L“) a dáva sa pred sumu. Pôvodne libra označovala len jednotku hmotnosti (1 libra = 453 gramov), neskôr sa *libra šterlingov* začala používať ako menová jednotka.

V Spojenom kráľovstve sa, ak nie je potrebné odlíšiť jednotky meny a hmotnosti a obe zároveň od ostatných jednotiek rovnakého mena, často *libra šterlingov* skracuje na *libra* alebo niekedy jednoducho na *šterling*. V slangu sa oficiálny názov často zamieňa za *quid*. Šterling bol pôvodne názov pre strieborný *penny* (= penca) starej hodnoty *1/240* libry. Kvôli inflácii libra časom vystriedala penny ako oficiálnu menu.

## Delenie

Jedna libra sa delí na 100 pencí. Symbol pre pencu je dnes „p“.

Pred decimalizáciou (zdesiatkovaním) v roku 1971 bola každá libra rozdelená na 240 pencí – aj keď sa toto rozdelenie zvyčajne vyjadrovalo ako na 20 šilingov, z ktorých každý mal hodnotu 12 pencí. Symbol pre šiling bol „/“ alebo „s“ – odvodený nie od prvého písmena, ale od latinského slova *solidus* (napísané s dlhým s *ſolidus*). Starý symbol pre penny bol „d“ z latinského *denarius*. (Solidus a denarius boli staré rímske mince.)

Po tzv. *Decimal Day* („Desiatkový deň“) bola teda hodnota jedného penny iná ako pred ním. Prvých niekoľko rokov po 1971 sa nový typ penny všeobecne označoval ako *nový penny* („new penny“). Mince denominálnych hodnôt 1p, 2p, 5p, 10p a 50p boli označované ako „NEW PENCE“ až do roku 1982, keď sa z názvu odstránilo slovo nový (new).

## Referencie

## Iné projekty

Commons* Commons ponúka multimediálne súbory na tému **Anglická libra**

## Externé odkazy

* Bankovky Spojeného kráľovstva (po anglicky) (po nemecky) (po francúzsky)
* Libra šterlingov v Škótsku (Bankovky) (po anglicky) (po nemecky) (po francúzsky)
* Libra šterlingov v Severnom Írsku (Bankovky) (po anglicky) (po nemecky) (po francúzsky)
# Samica

Samica leva púšťového.
**Samica** je pohlavie organizmu, ktoré produkuje vajíčkové bunky.

Vajíčko (lat. *ovum*) je definované ako väčšia z gamét reprodukčného systému, kým menšiu, zvyčajne pohyblivú gamétu bunky (spermie) produkuje samec. Samičí jedinec nie je schopný sa sexuálne rozmnožovať bez prístupu ku gamétam samca. Niektoré organizmy sú schopné aj sexuálneho aj asexuálneho rozmnožovania.

Neexistuje jediný genetický mechanizmus v pozadí pohlavných rozdielov rôznych druhov a existencia dvoch pohlaví sa, ako sa zdá, vyvinula viacnásobne nezávisle v rôznych vetvách. Okrem definičného rozdielu medzi typom produkovanej gaméty nie je vždy možné predpovedať rozdiely medzi samcami a samicami v rámci jedného rodu na základe rozdielov v inom.

Koncept dvoch pohlaví sa neobmedzuje len na živočíchy; vajíčkové bunky produkujú napríklad aj rozsievky a rastliny. Pri suchozemských rastlinách, „samica“ a „samec“ určujú nielen organizmy a štruktúry produkujúce vajíčka a spermie, ale aj štruktúry sporofytov, z ktorých vznikajú samčie a samičie rastliny.

Symbol samičieho pohlavia.Bežný symbol pre reprezentáciu samičieho rodu je ♀ (Unicode: U+2640), krúžok s malým krížikom dolu. Tento symbol tiež predstavuje planétu Venušu a je možné ho vidieť ako štylizovanú reprezentáciu príručného zrkadielka bohyne Venuše.

## Pozri aj

* samec
* Sex-determination system
* Žena a dievča, samice človeka
# Tur domáci

Tur domáci
**Tur domáci** (iné názvy: **hovädo**, v poľnohospodárstve pomnožne **hovädzí dobytok, rožný statok, hovädzí statok** či **lichva**) je druh (*Bos taurus*) či poddruh z čeľade turovité, hospodárske zviera chované na mlieko, mäso, kožu alebo používané ako ťažné zviera.

V niektorých krajinách, napríklad v Indii, je predmetom náboženských obradov a úcty. Odhaduje sa, že týchto zvierat na svete v súčasnosti žije zhruba 1,3 miliardy.

## Odborné názvoslovie

Samica sa nazýva **krava**, v období laktácie (produkcie mlieka) sa nazýva **dojnica**, samec je **býk**, kastrát je **vôl**, mláďa je **teľa**, pohlavne dospelá krava pred prvým otelením je **jalovica**. Obdobie medzi oplodnením a pôrodom je teľnosť.

## Systematika

Tur domáci
Tur domáci
Rod tur (Bos) má dva druhy: tur divý (*Bos primigenius*) a tur domáci.

Pravé tury sa vyskytovali v rozličných varietách v Európe, Ázii a v Afrike. Tieto tury boli v minulosti označované rozdielnymi menami, no neskôr ich zoológ Bojanus zhrnul do jedného druhu, a to tur divý alebo pratur. Podľa kraniologických znakov (porovnávacie štúdium lebiek) bez ohľadu na fylogenetický pôvod delíme plemená hovädzieho dobytka na šesť základných skupín:

1. skupina praturieho dobytka (Primigenius)
2. skupina čelnatého dobytka (Frontosus)
3. skupina krátkorohého dobytka (Brachyceros)
4. skupina krátkohlavého dobytka (Brachycephalus)
5. skupina bezrohého dobytka (Akeratos)
6. skupina priamorohého dobytka (Orthoceros)

Názory na pôvod dnešných plemien hovädzieho dobytka sa rozchádzajú. Monofyletické stanovisko prestavuje názor, že vznikol z jedného predka, a to pratura Bos primigenius. Iná teória označila pratura za predka domáceho praturieho a čelnatého dobytka. Európsky krátkorohý tur (Bos brachyceros europaeus) je považovaný za predka skupiny krátkorohých plemien. Za predka západoeurópskeho a čiastočne stredoeurópskeho dobytka je považovaný poddruh Bos primigenius europaeus, v zootechnike označovaný ako Bos brachyceros.

Skupina praturieho dobytka je domestikovaným priamym potomkom rôznych variet pratura. Nie je presne stanovené, kedy a kde bol zdomácnený. Jedným z domestikačných stredísk bola stredná Európa. Iné teórie pokladajú za pravlasť praturieho dobytka okolie Stredozemného mora alebo strednú Áziu, Mezopotámiu a pod. Archeologické nálezy prvého domáceho krátkorohého dobytka sa našli vo Švajčiarsku a inde v európe, pochádzali z neolitu (pravek).

## Možnosti hospodárskeho využitia

Podľa úžitkového typu (zamerania) sa plemená hovädzieho dobytka rozdeľujú na:

* Plemená s jednostrannou úžitkovosťou (tzv. špecializované)
	+ produkcia mlieka - významné plemená: holstein, jersey
	+ produkcia mäsa - významné plemená: charolais, limousine, hereford
* Plemená s kombinovanou úžitkovosťou - významné sú simentál, slovenské strakaté, pinzgau, slovenské pinzgauské

## Referencie

## Zdroje a literatúra

* Kliment a kol.: *Všeobecná zootechnika*, Príroda Bratislava, 1985
# Čólske chrámy

Svetové dedičstvo UNESCO

| Great Living Chola Temples\* |
| --- |
| Lokalita Svetového dedičstva UNESCO |
|

---

 |
| Čólske chrámy

---

 |
| **Štát** |  India |
| **Typ** | kultúrna pamiatka |
| **Kritériá** | ii, iii |
| **Identifikačné č.** | 250 |
| **Región**\*\* | Ázia a Pacifik |
| **Súradnice** | ﻿ / ﻿ |
| **História zápisu** |
| **Zápis** | 1987  (11. zasadnutie) |
| **Dodatky** | 2004 |
| \* Názov ako je zapísaný v zozname Svetového dedičstva. \*\* Klasifikované regióny podľa UNESCO. |

**Čólske chrámy** je spoločné označenie troch chrámov v indickom štáte Tamilnádu.

Boli postavené za vlády dynastie Chola, ktorá vládla v južnej Indii a priľahlých ostrovoch približne od konca 9. storočia do 13. storočia. Sú bohato vyzdobené z vonkajšej strany i v interiéri.

V roku 1987 boli chrámy zapísané na zoznam svetového dedičstva UNESCO.

## Galéria

* Brihadishvara (Thanjavur)
* Brihadishvara (Gangaikonda Cholapuram)
* Airavateshvara (Darasuram)

## Iné projekty

Commons* Commons ponúka multimediálne súbory na tému **Čólske chrámy**

## Externé odkazy

* Pevnosť na stránke UNESCO

## Zdroj

*Tento článok je čiastočný alebo úplný preklad článku Chrámy Chola na českej Wikipédii.*
# Sikkim

|  |
| --- |
| Sikkim (सिक्किम) |
| federálny štát |
|  Kláštor Bokar, Mirik  |
|

|  |
| --- |
|  Symbol  |

 |
| Štát |  India |
| Počet okresov | 4 |
|  |
| Súradnice | ﻿ / ﻿ |
| Hlavné mesto | Gántók |
| Najvyšší bod | Káčaňdžunga |
|  - výška | 8,586 m n. m. |
|  |
| Rozloha | 7 096 km² (709 600 ha) |
|  |
| Obyvateľstvo | 610,577 (*2011*) *28.* |
| Hustota | 86 obyv./km² |
|  |
| Vznik | 16. máj 1975 |
| Guvernér | Balmiki Prasad Singh |
|  |
| Časové pásmo | UTC+5:30 |
| ISO 3166-2 | IN-SK |
|  |
| Oficiálny jazyk | nepálčina, sikkimčina, lepča, angličtina |
| Náboženstvo | Hinduizmus (60,9 %), Budhizmus (28,1 %), Kresťanstvo (6,7 %), Islam (1,4 %), ostatné |
|  |
|  |
|  Interaktívna mapa
 |
|  |
| **Webová stránka:**  sikkim.gov.in |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Sikkim** (po hindsky सिक्किम - *Sikkim*) je indický štát nachádzajúci sa na severe krajiny v pohorí Himaláje. Zo všetkých indických štátov je najmenej osídlený a po štáte Goa je rozlohou druhý najmenší. Západná časť sa nachádza pri hraniciach s Nepálom, na severe a východe hraničí s autonómnou oblasťou Tibet a na juhovýchode hraničí s Bhutánom. Na juhu susedí s ďalším indickým štátom Západným Bengálskom.

Štát sa rozkladá v izolovaných horských údoliach pod Káčandžungou, treťou najvyššou horou sveta, ktorá je symbolom krajiny a je pokladaná za posvätnú.

## História

Vlajka nezávislého Sikkimu, používaná v rokoch 1967–1975
V roku 1642 založil v Sikkime budhistické teokratické kráľovstvo Phubtsog Namgjal, ktorý sa vyhlásil prvým chogjalom – funkcia spájajúca svetského panovníka a najvyššiu náboženskú autoritu. Krajina bola predmetom sporov, pokúsili sa ju zabrať Nepál aj Tibet, v roku 1817 sa stala britským protektorátom.

Roku 1835 zobrali Briti Sikkimu južnú časť územia s dôležitým mestom Dárdžiling (dnes súčasť štátu Západné Bengálsko). Po zániku Britskej Indie roku 1947 vyhlásil Sikkim nezávislosť, ale zostal z medzinárodnoprávneho hľadiska pod ochranou Indickej republiky.

Krajinu oslaboval odboj hinduistického obyvateľstva, ktoré v tom čase už tvorilo väčšinu. To viedlo v roku 1973 k abdikácii a úteku posledného chogjala a 16. mája 1975 bol protektorát zrušený a Sikkim sa stal zväzovým štátom Indie. To neuznala Čína, ktorá sa niekoľkokrát pokúsila Sikkim anektovať. Až v roku 2005 bola uzavretá dohoda o rešpektovaní existujúcich hraníc a 6. júla 2006 bola cez priesmyk Nathula otvorená dôležitá obchodná cesta z Indie do Číny.

## Referencie

## Iné projekty

Commons* Commons ponúka multimediálne súbory na tému **Sikkim**